open-index/open-wikipedia-markdown huggingface dataset:
עשיתי משהו טוב

"**עשיתי משהו טוב**" הוא סינגל שהוקלט על ידי הזמר הישראלי רן דנקר. את השיר הוציאה ב-6 ביולי 2025 לאור חברת התקליטים NMC כסינגל שלא מתוך אלבום אולפן.

## רקע
את מילות השיר והלחן כתבה הזמרת והיוצרת נועם קלינשטיין, והוא מתאר תחושת הודיה והכרה עצמית באהבה עמוקה וכנה. השיר מתמקד ברגע של שקט פנימי והבנה שהבחירות האישיות והקשרים האנושיים שאדם יוצר בחייו, לעיתים קרובות מתוך כאב וספק, עשויים להניב תוצאה טובה, ואף מעוררת השראה. לדברי דנקר, מדובר ביצירה אינטימית שנולדה מתוך צורך להאיר אהבה הומוסקסואלית באופן עדין, לא מוחצן, כזה שנשען על שותפות יומיומית ולא על מחוות ראוותניות. "זה לא שיר על מצעד גאווה", אמר, "אלא על רגע במיטה כשאתה מסתכל על הבן אדם שאתה אוהב ואומר: איזה מזל שהוא עדיין פה".

הקליפ לשיר, שבוים תוך שיתוף פעולה עם המעריצים, מורכב כולו מסרטונים של הצעות נישואין ששלחו זוגות מרחבי הארץ והעולם, כהמחשה לרגעי אהבה אמיתית ומחייבת. היוזמה לוותה בקמפיין ברשתות החברתיות, במסגרתו עודד דנקר את עוקביו לשתף רגעים אישיים של אהבה, והתחייב לבצע את השיר בביתם של מי שיצליחו לרגש אותו במיוחד.

השיר יצא לאחר תקופה סוערת בקריירה של דנקר, שכללה בין היתר את ביטול הופעתו באמפי קיסריה בצל הנחיות פיקוד העורף בתקופת מבצע עם כלביא, וכן קמפיין פרובוקטיבי שקדם לסינגל הקודם שלו, "מאבד את זה". בניגוד לתעלול היחצ"ני ההוא, שבמסגרתו הופץ סרטון ויראלי שבו נראה דנקר מרכל עם בן זוגו על סלבריטאים, צעד שהתברר כמבוים מראש, "עשיתי משהו טוב" מציג פן כן, אישי ורך יותר של היוצר.

## מיקומי שיא

## קישורים חיצוניים

## הערות שוליים

קטגוריה:שירי רן דנקר
קטגוריה:שירים בעברית
קטגוריה:שירים שהופקו על ידי עידו אוחיון
קטגוריה:סינגלים בהוצאת NMC יונייטד אנטרטיינמנט
הזקנה והרופא

**הזקנה והרופא** או **הזקנה והדוקטור** הוא סיפור יווני שנכלל בקובץ "משלי איזופוס", ומאוחר יותר הופיע בספר הבדיחות היווני פילוגלוס. מספרו של המשל הזה הוא 57 בסיווג פרי.

## המשל

משל זה הוא אחת מכמה בדיחות שכנסו לקובץ "משלי איזופוס" לאור המשיכה ששמו גרם. מכיוון שהמשל הזה נשמר ברובו במקורות יווניים, הוא לא הופיע בשאר אירופה עד הרנסאנס. אחת ההופעות הראשונות שלו היו בספר הבדיחות של שייקספיר (נקרא גם: סיפורים עליזים ותשובות מהירות) תחת השם: "**על האישה הזקנה עם כאב העיניים**" הבדיחה עוסקת באישה שמבקשת ממנתח (במקרה זה) לרפא אותה מעיוורון מתקרב מתוך הבנה שהוא לא יקבל תשלום עד שהיא תתרפא. המנתח מרח משחות על עיניה אך גנב מהבית כל דבר שניתן להזיז במהלך ביקוריו. לאחר שהריפוי הושלם, האישה סירבה לשלם לו בטענה שראייתה גרועה מתמיד, מכיוון שהיא לא יכלה לראות אף אחד מחפצי הבית שלה.

הסיפור תורגם ללטינית על ידי מלומד האפיפיור גבריאלה פארנו והופיע באוסף מאה האגדות שלו (1563) תחת הכותרת "Mulier et medicus". הסיבה שלו לשימור יצירה כה דלה הייתה לשעשע את הילדים שהספר נועד לחינוכם. מוסר ההשכל שהוא מסיק מכך הוא שבאמצעות מעשה רע אדם מאבד את השכר של כל טוב שהוא עשה.

עיבודים אחרים באנגלית כוללים את ספרו של רוברט ל'סטריינג' בספרו "משלי איזופוס" (1692), ששונה במעט מזו בספר הבדיחות של שייקספיר, ומגיעה למסקנה הצינית ש: **"מעטים הם המעשים הטובים שנעשים למען אחרים, שהעושה אותם אינו מקווה להפיק מהם תועלת לעצמו."**

עשור לאחר מכן, השתמש תומאס ילדן במשל לצורך תעמולה פוליטית בספרו *"איזופ בבית המשפט*" (1702). לדבריו, האישה נבזזת על ידי צוות שלם של רופאים, אותם הוא משווה לשרים בפרלמנט שגונבים את העושר האנגלי כדי לפתוח במלחמה זרה.

## ראו גם
* משלי איזופוס
* סיווג פרי

## הערות שוליים

קטגוריה:משלי איזופוס
Lovers on the Sun

"**Lovers on the Sun**" הוא סינגל של המפיק המוזיקלי הצרפתי דייוויד גטה, בשיתוף פעולה עם הזמר-יוצר האמריקאי סאם מרטין, שיצא ב-30 ביוני 2014 בהוצאת חברות התקליטים What a Music, וורנר מיוזיק גרופ ופרלופון. השיר מופיע כסינגל המוביל של אלבום האולפן השישי של גטה, *[[Listen (אלבום)|Listen]]* . השיר נכתב על ידי דייוויד גטה, פרד ריסטר, ג'ורג'יו טינפור, אביצ'י ומייק אנזיגר, והופק על ידי דייוויד גטה, Daddy’s Groove, פרד ריסטר, ג'ייסון אביגן, אביצ'י וג'ורג'יו טינפור.

נכון ליולי 2025, השיר הושמע למעלה מ-322 מיליון פעמים ביוטיוב, ולמעלה מ-484 מיליון פעמים בספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי דייוויד גטה
קטגוריה:שירים באנגלית
קטגוריה:שירים שנכתבו על ידי אביצ'י
קטגוריה:שירים שנכתבו על ידי ג'ייסון אביגן
קטגוריה:שירים שהופקו על ידי אביצ'י
קטגוריה:שירים שהופקו על ידי דייוויד גטה
קטגוריה:שירים על השמש
קטגוריה:שירי אלקטרו האוס
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים בהוצאת פרלופון
נירה מוזר

**נירה מוזר** היא יוצרת וחוקרת תיאטרון ישראלית, המתמחה בתיאטרון קהילתי.

## ביוגרפיה
מוזר גדלה בכפר סירקין במשפחה בת שלושה ילדים. אביה, שמוליק שחם, היה ממייסדי ענף המכונים האורתופדיים בישראל.

היא בעלת תואר ראשון בכלכלה, חשבונאות ותיאטרון קהילתי, תואר שני בהצטיינות באומנות התיאטרון, ותואר דוקטור אותו קיבלה ב-2025 מהחוג לאמנות התיאטרון, כולם באוניברסיטת תל אביב.

במסגרת לימודיה הובילה סדנת תיאטרון משותפת לסטודנטים לתיאטרון מהאוניברסיטה העברית ולאקטיביסטים מהמרכז לחיים עצמאיים בירושלים, שם נחשפה לראשונה לחשיבה ביקורתית על מוגבלות. עבודת המ"א שלה, "איך אומרים "נכה" בתיאטרונית?" עסקה בתיאטרון של אנשים עם מוגבלות פיזית, והדוקטורט שכתבה בהנחיית פרופ' שמעון לוי עסק במופעי נכות (Disability Performance) ובשפה תיאטרונית של מוגבלות על הבמה, תוך שילוב בין לימודי מוגבלות לבין חקר התיאטרון והמופע.

## קריירה מקצועית
### באקדמיה
מוזר מלמדת באוניברסיטה העברית בירושלים, בחוג ללימודי התיאטרון וכן בבית הספר לעבודה סוציאלית באוניברסיטת בר-אילן, ומובילה פרויקטים תיאטרוניים המשלבים אקדמיה וקהילה.

במהלך מגפת הקורונה יזמה מוזר בשיתוף מחלקת החינוך של כלא חרמון קורס משולב לסטודנטים ולאסירים, במסגרתו סטודנטים בקורס 'מוגבלות, קהילה מופע' למדו ועבדו על טקסטים מעולם התיאטרון עם האסירים בכלא, כדי לתת להם ביטוי בימתי.

### בתיאטרון
מוזר הקימה את תיאטרון "זולת", קבוצת תיאטרון לאנשים עם מוגבלות פיזית בבת ים. היא מנחה ומביימת את הקבוצה מאז 2004, והצגות שנוצרו במסגרתה הועלו בפסטיבל הבינלאומי לתיאטרון רחוב בבת ים:
* **קובה פרדייס** - הצגה עם אלמנטים של הומור ותרבות מזרחית.
* **הסלון של פלורה** - מופע אינטימי על זהות, זיכרון ונראות.
* **היפה והחיה** - הצגה מוזיקלית בשיתוף המרכז לחיים עצמאיים בשכונת קטמון ט' בירושלים, פרשנות חדשה לסיפור הקלאסי תוך התמקדות בשונות ובקבלה.
* **גובהעיניים** - מופע סצנות תלויות-מקום במרחב הציבורי בירושלים, שנוצר בשיתוף סטודנטים ואנשים עם מוגבלות, נערך ברחובות העיר והזמין את הקהל למפגש בלתי אמצעי עם המשתתפים.
* **בערבון מוגבל** - עוסקת במוגבלות ובחיים עם מגבלות כלכליות וחברתיות (תיאטרון נוצר, 2015)
* **תו תקן** - מופע ייחודי המשלב אלמנטים של תערוכת צילום, הצגה בימתית וסרט תיעודי, שיצר שמעון בוקשטיין, ביימה אורית ינאי ואצרה מוזר (תיאטרון זולת ותיאטרון נוצר, 2016).

## קישורים חיצוניים
* הרצאתן של נירה מוזר ונילי ברויאר על המושג "אמנות נכות" בכנס הלקסיקלי ה-14 למחשבה פוליטית ביקורתית, מאי 2017
* 
* 
* נירה מוזר באתר האוניברסיטה העברית

## הערות שוליים

קטגוריה:במאיות תיאטרון ישראליות
קטגוריה:בוגרות אוניברסיטת תל אביב: תיאטרון
קטגוריה:בוגרי אוניברסיטת תל אביב: תיאטרון
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:סגל האוניברסיטה העברית בירושלים: לימודי התיאטרון
קטגוריה:כפר סירקין: אישים
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
אבישי בניש

**אבישי בניש** (נולד ב-1974) הוא משפטן, פרופסור חבר בבית הספר לעבודה סוציאלית ולרווחה חברתית באוניברסיטה העברית בירושלים.

## השכלה וקריירה
בניש למד לתואר ראשון משפטים באוניברסיטה העברית, ולתואר שני באוניברסיטת קולומביה בארצות הברית. בשנת 2000 סיים דוקטורט באוניברסיטה העברית בירושלים.

הוא חבר סגל בבית הספר לעבודה סוציאלית, שם התקדם במהלך השנים לדרגת פרופסור חבר.

בשנים 2015-2014 היה פרופסור אורח באוניברסיטת קולומביה. בשנים 2018-2017 עמית אורח באוניברסיטת ניו יורק.

מחקריו נמצאים בקו התפר שבין משפט, מדיניות רווחה ועבודה סוציאלית, והוא משתמש במתודות מתחום המשפט ותחום מדעי החברה. הוא פרסם כ-50 מחקרים. כתב מספר ספרים.

בין הנושאים שחוקר סוגיות חברתיות-משפטיות, צדק מינהלי, אחריות בשירותי רווחה מופרטים, רגולציה ומשילות במדינת הרווחה, מיצוי זכויות וצמצום נטל מינהלי.

הוא היה שותף לכתיבת הספר "בזכות מדינת הרווחה", שעוסק במדיניות חברתית, התפתחות מדינת הרווחה, ביטחון סוציאלי, רווחה חברתית צדק חברתי. יחד עם מרדכי קרמינצר ודוד קרצמר הוא כתב הספר ״חוקי היסוד כתשתית לחוקה״.

בניש חבר ועד מנהל באספנט ישראל. בעבר אף כיהן כיו״ר האגודה. כמו כן כיהן כיו״ר וכחבר בוועדות ציבוריות.

## פרסומים נבחרים
### ספרים
* אבישי בניש, ג'וני גל (עורכים), בזכות מדינת הרווחה: מבחר ממאמריו של אברהם דורון, רסלינג, פברואר 2018
* מרדכי קרמניצר, אבישי בניש, דוד קרצמר, חוקי היסוד כתשתית לחוקה, המכון הישראלי לדמוקרטיה, 2002

### מחקרים
* Nissim Cohen, Avishai Benish, Aya Shamriz-Ilouz,  When the clients can choose: Dilemmas of street-level workers in choice-based social services, Social Service Review, 90, pp. 620-646.
* אבישי בניש, עידית וייס-גל, סִנְגּוּר למען מיצוי זכויות חברתיות בעבודתן של עובדות סוציאליות, ביטחון סוציאלי, גיליון 113 - תמוז תשפ"א, יוני 2021
* אבישי בניש ולירון דוד, פרקטיקה של מיצוי זכויות חברתיות כאבן יסוד במקצוע העבודה הסוציאלית, חברה ורווחה, מ"ד, 3 (ספטמבר 2024), 304 - 314

## קישורים חיצוניים
* Avishai Benish, באתר ResearchGate
* Prof. Avishai Benish, אתר אישי באוניברסיטה העברית
* בניש, אבישי, באתר הספרייה הלאומית
* אבישי בניש, באתר גוגל סקולר

## הערות שוליים

קטגוריה:משפטנים ישראלים
קטגוריה:בוגרי האוניברסיטה העברית בירושלים: משפטים
קטגוריה:בוגרי בית הספר למשפטים באוניברסיטת קולומביה
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: עבודה סוציאלית
קטגוריה:ישראלים שנולדו ב-1974
יצחק פרי (עיתונאי)

**יצחק (איציק) פרי** (נולד ב-16 בפברואר 1947) הוא עיתונאי ושדרן רדיו ישראלי, המכהן כיום כמנכ"ל האיגוד הישראלי לעיתונות תקופתית. פרי פעיל בתחום העיתונות והשידור מאז שנת 1977, והוא מוכר במיוחד כמי שעמד מאחורי תוכנית הספורט המיתולוגית "שירים ושערים".

## קריירה עיתונאית
### תחילת דרך
פרי החל את דרכו המקצועית בעולם התעופה כשעבד בחברת "אל על", שם צבר ידע רחב בתחום התעופה והתחבורה. במקביל, הוא עסק בתחילת דרכו כמנחה של אירועי תרבות ותצוגות אופנה, מה שהקנה לו הכרות עם עולם התרבות והבידור.

### עבודה בקול ישראל
עיקר פעילותו העיתונאית של פרי התרכזה ב"קול ישראל", שם שימש ככתב התעופה, התחבורה, התיירות והבטיחות ברשת ב'. במסגרת תפקידו סיקר אירועים רבים בתחומים אלו וראיין אישים מרכזיים מהתעשיות הנוגעות לתחבורה ולתיירות.

### "שירים ושערים" - הפרק הספורטיבי
פרי עמד בין מפיקי התוכנית הספורטיבית האגדית "שירים ושערים" ברשת ב' של קול ישראל. התוכנית, שהחלה את שידוריה בשנת 1970, ליוותה בשידור חי את משחקי הכדורגל המתקיימים במהלך העונה. פרי עבד כמפיק שני של התוכנית, שהפכה לאחת מהתוכניות הספורטיביות המיתולוגיות ברדיו הישראלי.

## שידור ועיתונות תקופתית
### פעילות שידור
פרי משמש כשדרן ברדיו קסם ורדיו סול, שם הוא מגיש תוכניות שונות. ברדיו קסם הוא מגיש את התוכנית "מגזין אקטואליה", שבה הוא מארח אמנים, יוצרים וכותבים. במסגרת תוכניתו התרבותית, הוא מראיין דמויות מהעולם הישראלי ומשמיע יצירות מוזיקליות של יוצרים מקומיים.

**האיגוד הישראלי לעיתונות תקופתית**

מאז שנת 2017 משמש פרי כמנכ"ל האיגוד הישראלי לעיתונות תקופתית. האיגוד, שנוסד בשנת 1962, מונה כמאות עיתונאים העוסקים בתחומי העיתונות התקופתית והתקשורת. במסגרת תפקידו, פרי מוביל את מטרות האיגוד, הכוללות ארגון וגיבוש עורכים, עיתונאים, סופרים ובעלי מקצועות נלווים.

**חברות במועצת העיתונות**

פרי משמש כחבר בנשיאות של מועצת העיתונות והתקשורת בישראל. בנוסף הוא חבר ועדת הכספים, ובית הדין לאתיקה במועצה. הוא מייצג באופן רשמי את האיגוד הישראלי לעיתונות תקופתית במועצת העיתונות, וכן עומד בראש הוועדה לקשר עם מועצת העיתונות ולשכת העיתונות הממשלתית.

### פעילות בתחום התרבות
במהלך השנים, פרי עוסק גם בפעילות תרבותית. הוא מראיין במסגרת תוכניותיו יוצרים, משוררים וכותבים ישראלים. במיוחד הוא מכיר את עבודותיה של המשוררת אביבה גולן, שאת יצירותיה הוא מציג בתוכניותיו.

### קשרים בינלאומיים
האיגוד הישראלי לעיתונות תקופתית, שפרי משמש בו מנכ"ל, מקיים קשרים עם ארגונים דומים בחו"ל. הוא חבר בפדרציה הבינלאומית לעיתונות תקופתית ה-FIPP שמרכזה בלונדון, והאיגוד מארח משלחות עיתונאים מחו"ל.

### מחלוקות
בשנת 2020 הגיש האיגוד הישראלי לעיתונות תקופתית, בהנהגת פרי, תביעת דיבה נגד ארגון העיתונאים בישראל. המחלוקת נוצרה בעקבות טענות של ארגון העיתונאים כי האיגוד לעיתונות תקופתית מציג מצג שווא כאשר הוא מייצג עיתונאים, בעוד שלטענתם רבים מחבריו אינם עיתונאים פעילים. התביעה נדחתה על הסף וחויב האיגוד בהוצאות.

## קישורים חיצוניים
* 
* 

## הערות שוליים

קטגוריה:עובדי אל על
קטגוריה:סגל קול ישראל
קטגוריה:שדרני רדיו ישראלים
קטגוריה:מנכ"לים ישראלים
קטגוריה:עיתונאים ישראלים
קטגוריה:ישראלים שנולדו ב-1947
קטגוריה:חברי מועצת העיתונות בישראל
בית המלך בשאכן

**בית המלך בשאכן** (בגרמנית: **Königshaus am Schachen**) הוא וילה קטנה (Schlösschen) ב, ב, כ-10 ק"מ מדרום לגרמיש-פרטנקירכן שבבוואריה, גרמניה, שנבנתה על ידי לודוויג השני, מלך בוואריה. הבית נבנה בין השנים 1869 ל-1872.

## מיקום
בית המלך על השאכן ממוקם באתר שאכן, 1,866 מטרים מעל גובה פני הים, שממנו נשקף מבט על רקע ההרים הדרמטי של רכס הרי וטרשטיין, ועל הצוגשפיצה, ההר הגבוה ביותר בגרמניה. הבית שוכן במרחק של כ-10 ק"מ מדרום לגרמיש-פרטנקירכן שבבוואריה. ניתן להגיע אליו רק בדרך יער באורך 10 ק"מ, או בהליכה מאומצת של שלוש וחצי שעות, הכוללת עלייה של 1,000 מטר, בין אם מ או מגרמיש-פרטנקירכן.

## היסטוריה
בית המלך על השאכן נבנה בין השנים 1869 ל-1872 עבור לודוויג השני, מלך בוואריה, ותוכנן על ידי האדריכל . הוא מתואר לעיתים קרובות כ, אף שלודוויג מעולם לא השתמש בו למטרה זו, כיוון שלא אהב לצוד. לודוויג נהג לבקר במקום לעיתים קרובות, וניצל אותו לחגיגות ימי הולדת וימי נישואים. המבנה הוא הפחות מוכר מבין הארמונות שבנה לודוויג.

חדר אחד, הידוע בשם "החדר הטורקי או המורי", תופס את כל הקומה העליונה של הטירה, ומעוצב בפאר רב בסגנון אוריינטלי. עיצוב הפנים הראוותני של הקומה העליונה עומד בניגוד מוחלט לחלק החיצוני ולקומת הקרקע, אשר בנויים בצורה צנועה יחסית בסגנון בקתה אלפינית, כפי שהיו נבנות לעיתים קרובות מסעדות למטיילים.

## הגן האלפיני על השאכן
צמוד לבית עצמו נמצא "הגן האלפיני על השאכן" ("Alpengarten auf dem Schachen") על פני שטח של כ-10 דונם. זהו גן בוטני אלפיני בגובה של כ-2,000 מטר, המכיל למעלה מ-1,000 מיני צמחים מהרי האלפים ועד ההרי ההימלאיה. הגן מתוחזק על ידי הגן הבוטני מינכן-נימפנבורג ופתוח בחודשי הקיץ מדי יום בין השעות 8:00 ל-17:00. נכון לשנת 2018, עלות הכניסה הייתה 2.50 יורו.

אף על פי שהרי וטרשטיין הם בעיקר אבן גיר, אבן הגיר והדולומיט מתבלים באופן שונה: דולומיט מתפרק לרסיסים ושבבים שעליהם משגשגים צמחים מסוימים במיוחד. גיר מתבלה כימית, ונוצרת התגבשות סידנית שבה מים מחלחלים במהירות. לעומת זאת, אבן חול מספקת קרקעות חרסיתיות ודלות גיר השומרות היטב על מים.

בסך הכל, 42 ערוגות צמחים מוקצות לאזורים גאוגרפיים שונים: היער הבווארי, הרי האלפים, הרי הקרפטים, פטגוניה, הרי הרוקי – והרי ההימלאיה.

## גלריה

Blick ins Reintal.jpg|עמק ריינטאל
Schachen.JPG|בית המלך כפי שצולם מ"בוקהוטה" (Bockhütte) בריינטאל
Garmisch-Patenkirchen-Schachen (Berg)-Königshaus am Schachen-ZI-1298-01-00-217515.jpg|איורים של האולם המורי בזמן בנייתו
Flickr - …trialsanderrors - Königshaus, Schachen, Bavaria, Germany, ca. 1895.jpg|צילום משופר וצבוע מ-1895


## קישורים חיצוניים

* 

*King Ludwig II and his castles
*Konigshaus am Schachen Story and photos of the King's House


## הערות שוליים

קטגוריה:בוואריה: ארמונות
קטגוריה:גרמניה: גנים בוטניים
קטגוריה:בוואריה: מוזיאונים
קטגוריה:גרמניה: בתי מגורים
Used to Love

"**Used to Love**" הוא סינגל של התקליטן ההולנדי מרטין גריקס והזמר האוסטרלי דין לואיס, שיצא ב-31 באוקטובר 2019 בהוצאת חברות התקליטים סטמפד רקורדס ואפיק אמסטרדם. השיר נכתב על ידי אלבין נידלר, מרטין גריקס, בון ודין לואיס, והופק על ידי מרטין גריקס.

השיר היה מועמד לפרסי ARPA  לשנת 2021 בקטגוריות שיר אוסטרלי ושיר דאנס.

נכון ליולי 2025, השיר הושמע למעלה מ-43 מיליון פעמים ביוטיוב, ולמעלה מ-188 מיליון פעמים בספוטיפיי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מרטין גריקס
קטגוריה:שירי דין לואיס
קטגוריה:שירים באנגלית
קטגוריה:שירים שנכתבו על ידי דין לואיס
קטגוריה:שירים שנכתבו על ידי מרטין גריקס
האלבומים המקוריים (אלבום של אלון אולארצ'יק)

"**האלבומים המקוריים**" הוא מארז התקליטורים השני של הזמר הישראלי אלון אולארצ'יק. המארז יצא לאור ב-2012, על ידי חברת התקליטים NMC, והוא מחולק לארבעה תקליטורים שונים: "אולארצ'יק", "שעשועי כאילו", "תגיד לי מה אתה מרגיש" ו"בואי נגיד שאני שלך".

לכל תקליטור במארז יש עטיפה משלו.

## רקע
בשנת 1985 הוציא אולארצ'יק את אלבום הבכורה שלו, הנושא את שם משפחתו, שנחשב לאלבום המצליח ביותר שלו, עם להיטים רבים כמו "היא הולכת בדרכים", "בא לשכונה בחור חדש", "גלים גלים", "מאיר ואלון" ו"ילד מזדקן". לאחר שנתיים הוציא את "שעשועי כאילו", ממנו יצאו שלל להיטים כדוגמת "בחור אנלוגי בעולם דיגיטלי" וכדומה. בשנת 1993 פרסם את אלבומו השלישי, "תגיד לי מה אתה מרגיש", שכלל את "בן בסט" ו"החיים קשים". אלבום נוסף שנכלל במארז יצא ב-1996 דרך NMC, "בואי נגיד (משחק המונופול)".

בשנת 2012 הוחלט לאחד את ארבעת האלבומים למארז תקליטורים, אשר יצא על ידי חברת התקליטים NMC.

## רשימת רצועות

## הערות שוליים

קטגוריה:אלבומי אלון אולארצ'יק
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
פולקה (משקה)

**פולקה** המכונה לעיתים **אוקטלי** או **יין אגבה**, הוא משקה אלכוהולי העשוי מהמוהל המותסס של צמח האגבה (מגואי) . זהו מוצר מסורתי במרכז מקסיקו, שם הוא מיוצר במשך אלפי שנים. יש לו צבע של חלב, מרקם צמיג למדי וטעם חמוץ דמוי שמרים.

ההיסטוריה של המשקה משתרעת רחוק אחורה לתקופה המסואמריקנית, אז הוא נחשב קדוש, והשימוש בו הוגבל לקבוצות מסוימות של אנשים. לאחר הכיבוש הספרדי של האימפריה האצטקית, המשקה ירד מקדושתו וצריכתו עלתה. צריכת הפולקה הגיעה לשיאה בסוף המאה ה-19. במאה ה-20, צריכת המשקה החלה לרדת, בעיקר בגלל עליית הפופולריות מצד בירה, שהפכה נפוצה יותר עם הגעת מהגרים מאירופה, אך פולקה נותרה פופולרית בחלקים רבים של מרכז מקסיקו, ונעשו כמה מאמצים להחיות את הפופולריות של המשקה במקומות אחרים על ידי תיירות. משקאות דומים קיימים במקומות אחרים באמריקה הלטינית, כמו *גואראנו* באקוודור.

## תיאור
פולקה הוא נוזל בצבע חלב, צמיג במקצת, הכולל קצף קל. הוא מיוצר על ידי תסיסת המוהל של סוגים מסוימים של צמחי האגבה. לעומת זאת, מסקל עשוי מהלב המבושל של צמחי אגבה מסוימים, וטקילה עשויה כולה או ברובה מהאגבה הכחולה. כשישה זנים של אגבה משמשים בצורה הטובה ביותר לייצור פולקה. מקור השם "פולקה" הוא במילה משפת הנאוואטל. השם המקורי של המשקה היה *iztāc octli*  . (פולקה לבן), המונח פולקה כנראה נגזר על ידי הספרדים באופן שגוי מהמילה *octli poliuhqui* , שמשמעותו "פולקה מקולקלת".

זהו אחד משני סוגים של משקה אגבה מותסס הידוע במקסיקו בתקופה בה נולדה בו אגבה באירופה: פולקה מיוצר עם מוהל שנלקח מהגבעול, בעוד שהמשקה השני מיוצר מגבעולים ובסיסי עלים שמעובדים על ידי קליה.

## מגואי
ממוזער| תקריב של צמח מגוי
צמח המגואי, המכונה גם צמח המאה באנגלית, יליד מקסיקו. הוא משגשג באקלים הקר והיבש של הרמות המרכזיות הסלעיות מצפון וממזרח למקסיקו סיטי, במיוחד במדינות הידלגו וטלקסקלה . את הצמח גידלו לפחות מאז שנת 200 לספירה בטולה, טולאנסינגו וטאוטיווקאן, וצמחי בר נמצאים בשימוש זמן רב הרבה יותר. לצמח היו מספר שימושים היסטורית. ניתן להפיק סיבים מהעלים העבים כדי לייצר חבל או בד, ניתן להשתמש בקוצים כמחטים או כמחוררים ואת הקרום המכסה את העלים ניתן להשתמש כנייר או לבישול. השם *מגוי* ניתן על ידי הספרדים, שאימצו אותו מהטאינו. זהו עדיין שמו הנפוץ בספרדית, כאשר *אגבה* הוא שמו המדעי הגנרי או הטכני. שמו של הצמח בשפת הנאוואטל הוא *מטל.*

## היסטוריה
### מקורות מיתולוגיים
ממוזער| תיאור של האלה מאיהואל
את המשקה שותים כבר לפחות 2000 שנה, ומקורותיו הם נושא לסיפורים ומיתוסים שונים. רובם כוללים את מאיהואל, אלת המגווי. נהוג היה לחשוב שהאגואמיאל שהצטבר במרכז הצמח הוא דמה. אלוהויות אחרות, כמו צנטזון טוטוכטין קשורות אליו, בכך שהן מייצגות את השפעות המשקה, והן ילדיו של מאיהואל. גרסה אחרת הקשורה *למאיהואל* מתארת אותה כאישה בת תמותה שגילתה כיצד לאסוף אגואמיאל, אך מישהי בשם *פנטקאטל* גילה כיצד להכין פולקה.

## ראו גם
* צ'יצ'ה
* טקילה

## קישורים חיצוניים

* 

## הערות שוליים

קטגוריה:משקאות תוססים
קטגוריה:מיתולוגיה אצטקית
ספר הבדיחות של שייקספיר

**ספר הבדיחות של שייקספיר** הוא כותרת כוללת שניתנה לשני קבצים של אנקדוטות הומוריסטיות, שפורסמו בהפרש של שנים ספורות זו מזו. הקובץ הראשון היה "**מאה סיפורים עליזים"**, שמהדורתה היחידה ששרדה יצאה לאור ב-1526. הקובץ השני, שפורסם בסביבות 1530, נקרא **"''סיפורים עליזים ותשובות מהירות''"** והכיל במקור 113 סיפורים. מהדורה מורחבת מ־1564 מכילה 140 סיפורים.

ההסבר לשם הספר, מגיע ממחזה של ויליאם שייקספיר בשם מהומה על לא מאומה שבו הואשמה הדמות ביאטריס "שקיבלתי את שנינותי הטובה מתוך 100 סיפורים עליזים" (מערכה שנייה, סצנה ראשונה) וככל הנראה באותו הזמן התבלבלו שתי היצירות וכך נוצר השם.

הסיפורים ב"מאה סיפורים עליזים" משנת 1526 מתרחשים ברובם באנגליה, בעיקר בלונדון או בסביבתה, ומכילים דמויות של כמרים טיפשים, נשים בוגדניות ווולשים, מושא הלעג של בדיחות רבות באותה תקופה. לאחר רובם מופיעה הערה על מה שניתן ללמוד מהסיפור. העורכים הוויקטוריאניים של הספר זיהו כמה מקורות איטלקיים וצרפתיים מהמאות הקודמות, אך הוא היה בעיקר מאגר למסורת פופולרית שהופיעה באוספים ממוקדים יותר שפורסמו מאוחר יותר.

"לסיפורים עליזים ותשובות מהירות" יש טווח התייחסות ספרותי רחב יותר. בין תוכנו ניתן למצוא שניים מהמשלים של איזופוס העוסקים בנושאים אנושיים, על האסטרונום שנפל לבאר (25), והזקנה והרופא (89). ושני סיפורים פופולריים שיוחסו לאיזופוס באוספים מאוחרים יותר: האישה שטבעה ובעלה (55), והטוחן, הבן והחמור (59), והאלמנה הצעירה (10) ממשלי לה פונטיין.

## ראו גם
* משלי איזופוס
* מהומה רבה על לא דבר

## הערות שוליים

קטגוריה:ספרי הומור וקומדיה
קטגוריה:ויליאם שייקספיר
קטגוריה:ספרי המאה ה-16
יהודה שחורי

250px|ממוזער|שמאל|יהודה שחורי מימין ודבורה קסטלניץ משמאל, במערכון "מסיפורי הלבנה" בתיאטרון האהל, 1930
250px|ממוזער|שמאל|יהודה שחורי מרים את בנו, רן, 1937
[250px|ממוזער|שמאל|יהודה שחורי משמאל (המכשפה) עם [יעקב איינשטיין מימין (מרכוס החתן) במחזה המכשפה ב"אהל", 1946]]
**יהודה שחורי** (1904 – 8 בנובמבר 1966) היה שחקן תיאטרון ישראלי, ממייסדי תיאטרון "האהל", בו שיחק בו למעלה מ-40 שנים ומילא בו למעלה מ-100 תפקידים.

נולד כאידל חיים שוורצמן בן מרדכי זאב בלודביפול שבאימפריה הרוסית (כיום במערב אוקראינה), במשפחה בת ארבעה אחים. אביו שימש כשוחט העיירה ("מוט'ל דער שוחט").
עבר הכשרה מקצועית כשוליית נגר. ביוני 1922 הגיע באונייה "גסטיין" ליפו ונשלח לשכונת בורוכוב, שם הצטרף לפלוגת "גדוד העבודה".

תפקידים בולטים מילא ב"המכשפה" (את האיפור המורכב לתפקיד היה מבצע בעצמו), "פישקה החיגר", ב"מסעות בנימין השלישי, "הבן יקיר לי", "עת הזמיר", מחזה של חיים סלובס (בכורה בדצמבר 1950), "צריפים וירח" (1952).
הצגות נוספות בהן השתתף: "פינה נידחת", "מירנדולינה", "יושה עגל", "ירמיהו","סדום" (1939), "בתיה "(1940; מבוסס על יצירתו של צבי שץ) "שלטון החושך", "סמטאות ירושלים", "אגדת חורף", מספורי הלבנה, "שאפ", "ריחיים", "בשפל", "קולחוז של נשים", "ד"ר קנוק", "לפי רוח הזמן", "בר כוכבא", "קערת העץ", "משי ולחם", "גיבורי העורף" (1956).
שחורי שימש גם כמנהל אדמיניסטרטיבי של התיאטרון ונודע כבעל "ידי הזהב" - הוא השתתף בבניית מבנה התיאטרון ובבניית ביתו הפרטי (בצמוד לגדה הדרומית של הירקון, אז בפאתי העיר, בשולי הכפר הערבי סומייל). בנוסף, היה בונה תפאורות לתהלוכת ה"עדלאידע".

בשנותיו האחרונות חלה והתקשה בדיבור, על כן נפנה לעסוק בעניינים מנהליים בתיאטרון.
ההצגה האחרונה בה שיחק הייתה "בלי עין הרע", בתפקיד של קבצן אילם.

עיריית תל אביב הציבה שלט לזכרו בחזית הבניין שבו גר ברחוב אוסישקין 30 בעיר.

## משפחתו
אביו היה קרוב רחוק של הסופר העברי מרדכי זאב פיארברג.
אחיו הצעיר, זוסיה (יהושע), עלה תוך פחות משנה אחריו. אחיו, מנחם מנדל, למד בסמינר למורים בווילנה ועלה עם רעייתו לעתיד, ציפורה, באוקטובר 1924.
אחיו הבכור, יוסף, נותר בלודביפול ונישא לשרה לבית שתדלן. חלה בשנותיו האחרונות בשחפת ונפטר בטרם עת ב-1930. ילדיו, חיה ושלמה, עלו לא"י יחד עם הוריו של יהודה ב-1934
אחיו, זוסיה היה פעיל בהגנה, נמנה עם מקימי חניתה ונהרג בתאונת דרכים במהלך המרד הערבי ב-1938. אחיו, מנחם, שימש כעורך ב"דבר".

יהודה נישא לאסתר לבית סנקובסקי (1914/15-1989), ילידת אודסה. אחותה הבכורה, חיה סנקובסקי-שרון, הייתה שחקנית האהל.

בנובמבר 1966 איבד את הכרתו עקב סיבוכים של מחלת הסוכרת (ממנה סבל גם אביו) ונפטר בהמשך. בן 63 במותו. ארונו הוצב ב"אהל" ומשם יצא לבית עלמין הדרום.
הותיו אחריו את רעייתו, בת (זיווה) ושני בנים. הבן, רן שחורי, היה צייר.

## קישורים חיצוניים
* 
* שלט לזכרו, ברחוב אוסישקין
## הערות שוליים

קטגוריה:אנשי העלייה השלישית
קטגוריה:שחקנים ביישוב
קטגוריה:שחקני תיאטרון אהל
קטגוריה:שחקני תיאטרון ישראלים
קטגוריה:ישראלים שנולדו ב-1904
קטגוריה:ישראלים שנפטרו ב-1966
קטגוריה:אישים הקבורים בבית העלמין הדרום
הנרי תיבדו

**הנרי סקיילר תיבדו** (באנגלית: **Henry Schuyler Thibodaux**; ) היה פוליטיקאי אמריקאי מלואיזיאנה, איש המפלגה הלאומית הרפובליקנית, שכיהן כחבר הסנאט של לואיזיאנה בשנים 1812–1827, מתוכן בארבע השנים האחרונות כנשיא הסנאט, ומתוקף תפקידו זה, כאשר בנובמבר 1824 התפטר המושל תומאס רוברטסון מתפקידו כדי לכהן כשופט פדרלי, כיהן תיבדו כמושל לואיזיאנה במקומו במשך כחודש עד לתום תקופת הכהונה המתוכננת של רוברטסון ולהשבעתו של המושל הבא הנרי ג'ונסון.
## ראשית חייו
תאריך לידתו וזהות הוריו של תיבדו שרויים במסתורין. הסברה היא שהוא נולד באולבני שבפרובינציית ניו יורק או בפילדלפיה שבפרובינציית פנסילבניה, כבנם של אלכסיס תיבדו ושל מארי אן בלנשרד מניקולט שבקוויבק, פליטים מאקדיה שגורשו ממולדתם על ידי הבריטים לאחר התבוסה שנחלה צרפת במלחמת שבע השנים (בארצות הברית ידועה כמלחמת הצרפתים והאינדיאנים). בגיל צעיר מאוד הוא התייתם ואומץ על ידי הגנרל פיליפ סקיילר, גיבור מלחמת העצמאות של ארצות הברית. את ילדותו העביר תיבדו בארצות הברית, והסברה היא שבשנות ה-80 של המאה ה-18 הוא נשלח להתחנך בסקוטלנד.

לאחר שובו לארצות הברית, עבר תיבדו ב-1794 ללואיזיאנה הצרפתית בעת שהייתה תחת שליטת ספרד כלואיזיאנה הספרדית במשך כמה שנים. בתחילה הוא התיישב באזור שנודע כ"חוף האקדי" של נהר המיסיסיפי במחוז סנט ג'יימס.

תיבדו היה נשוי פעמיים. בתחילה הוא נישא לאישה קייג'ונית בשם פליסיטה בונווילן, שילדה לו שלושה ילדים עד למותה שנים ספורות לאחר מכן. לאחר מכן הוא נשא לאישה את בריג'יט בלנז'ר, שיחד איתה נולדו לו חמישה ילדים שהגיעו לבגרות. בסך הכול היה תיבדו אביהם של חמישה בנים. אחד מבניו היה באנון גופורת' תיבדו , שכיהן כחבר בית הנבחרים של ארצות הברית מטעם לואיזיאנה בשנים 1845–1849.

## קריירה פוליטית
תיבדו עבר ממחוז סנט ג'יימס למחוז לאפורש כאשר קיבל מענק קרקע מהמושל הספרדי הברון דה קרונדלט. הוא הקים אחוזת מטעים שלה קרא סנט בריג'יט. בהמשך, לאחר רכישת לואיזיאנה וארגון טריטוריית אורלינס הוא נבחר כשופט שלום וכחבר בית המחוקקים של הטריטוריה.

לאחר שלואיזיאנה הייתה למדינה בארצות הברית, כיהן תיבדו כחבר הסנאט של לואיזיאנה בשנים 1812–1827. הוא ייצג את מחוז לאפורש, וב-1824 נבחר כנשיא הסנאט. כאשר התפטר המושל תומאס רוברטסון מתפקידו כדי לכהן כשופט פדרלי, ירש אותו תיבדו מתוקף תפקידו כנשיא הסנאט, וכיהן כמושל לואיזיאנה במשך חודש עד להשבעתו של המושל הבא הנרי ג'ונסון.

הנרי תיבדו נפטר ליד באיו טרבון שבלואיזיאנה ב-24 באוקטובר 1827, בעת שעשה במסע בחירות לתפקיד המושל. הוא נטמן בבית הקברות האפוויי שבעיר גריי הסמוכה. על שמו נקראה העיר תיבדו שבלואיזיאנה.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 2 Westport, Conn.; Meckler Books, 1978, pp. 557-558.


## קישורים חיצוניים
* הנרי תיבדו באתר אגודת המושלים הלאומית 
* הנרי תיבדו באתר מזכיר המדינה של לואיזיאנה 
* הנרי תיבדו באתר La-Cemeteries 
* הנרי תיבדו באתר The Political Graveyard 
* 

קטגוריה:מושלי לואיזיאנה
קטגוריה:מושלי מדינות ארצות הברית מהמפלגה הלאומית הרפובליקנית
קטגוריה:חברי בית המחוקקים המדינתי של לואיזיאנה
קטגוריה:אמריקאים ממוצא צרפתי
קטגוריה:אמריקאים שנולדו ב-1769
קטגוריה:אמריקאים שנפטרו ב-1827
סן טלמו (כדורגל)

**סן טלמו** (בספרדית: **Club Atlético San Telmo**) הוא מועדון כדורגל ארגנטינאי. המועדון נוסד בשנת 1904 בשכונה סן טלמו של בואנוס איירס. בעבר הקבוצה שיחקה בליגה הבכירה וכיום משחקת בליגת המשנה הארגנטינאית.

## היסטוריה
המועדון הוקם בשנת 1904 בהובלת פרנסיסקו פבארוטו שהיה הנשיא הראשון של המועדון. שמו היה San Telmo Football Club. בשנת 1916 קבוצת המועדון נכללה בהתאחדות הכדורגל הארגנטינאית. במהלך שנות ה-20 של המאה ה-20 שמו של המועדון שונה לשמו הנוכחי.

עד לשנת 1975 הקבוצה שיחקה לסירוגין בליגה השנייה או בליגה שלישית. בסיום עונת 1975 היא דורגה במקום בשלישי בליגת משנה והתמודדה על העלייה לליגה הבכירה. בעקבות כך את עונת 1976 הקבוצה שיחקה בליגה הבכירה אך שרדה בה עונה בודדת בלבד.

משנת 1977 קבוצת המועדון משחקת בליגות שונות. נכון לשנת 2025 היא שיחקה 37 עונות בליגת המשנה הארגנטינאית, 50 עונות בליגה השלישית ו-14 עונות בליגה הרביעית.

בתחרות גביע ארגנטינה הקבוצה הגיעה עד לשלב 1/32 הגמר.

אצטדיון הקבוצה נבנה בשנת 1929. מאז הוא עבר מספר שדרוגים וכיום כולל 2,000 מקומות.

## קישורים חיצוניים

* 

קטגוריה:קבוצות כדורגל ארגנטינאיות
קטגוריה:גראן בואנוס איירס: מועדוני כדורגל
קטגוריה:קבוצות כדורגל שהוקמו ב-1904
עונת 1977 בליגת העל הארגנטינאית

**עונת 1977 בליגת העל הארגנטינאית** הייתה העונה ה-86 של הליגה שמנוהלת על ידי התאחדות הכדורגל הארגנטינאית. זו הייתה העונה ה-11 בה נערכו תחרויות של אליפות מטרופוליטנו (Campeonato Metropolitano) ואליפות לאומית (Campeonato Nacional).

בהתאם לתוצאות של עונת 1976 אף קבוצה לא ירדה מליגה הבכירה. בהתאם לתוצאות העונה הקודמת לנוס ופלטנסה עלו לליגה הבכירה מליגת משנה.

משחקי העונה החלו ב-20 בפברואר 1977 והסתיימו ב-25 בינואר 1978.

באליפות מטרופוליטנו (Campeonato Metropolitano) זכתה ריבר פלייט (התואר ה-17 של הקבוצה) ובאליפות לאומית (Campeonato Nacional) זכתה אינדפנדיינטה (התואר ה-11).

בסיום העונה לנוס, פרו קאריל אואסטה וטמפרליי ירדו לליגת משנה.

קרלוס אלבארס מארחנטינוס ג'וניורס כבש 27 שערים והיה מלך השערים של אליפות מטרופוליטנו. אלפרדו לטאנו כבש 13 שערים וזכה בתואר מלך השערים של האליפות הלאומית.

פרס כדורגלן השנה בארגנטינה הוענק לאובלדו פיליול מריבר פלייט.
## מתכונת התחרות
במהלך העונה נערכו 2 תחרויות נפרדות - אליפות מטרופוליטנו (Campeonato Metropolitano) ואליפות לאומית (Campeonato Nacional).

### מתכונת אליפות מטרופוליטנו
באליפות מטרופוליטנו השתתפו קבוצות של אליפות מטרופוליטנו מהעונה הקודמת בתוספת לנוס ופלטנסה שעלו מליגת משנה. כך שמספר הקבוצות גדל ל-23. התחרות כללה 44 סיבובים (משחק בית ומשחק חוץ). על ניצחון במשחק הוענקו 2 נקודות ועל תיקו נקודה בודדת.

מנצחת התחרות העפילה לגביע ליברטדורס. 3 קבוצות שסיימו במקומות 21–23 ירדה לליגת משנה.

20 קבוצות עברו לאליפות לאומית.

### מתכונת אליפות לאומית
באליפות זו השתתפו 20 קבוצות שהגיעו מאליפות מטרופוליטנו, קבוצה שניצחה בתחרות ליגת המשנה הארגנטינאית ו-11 קבוצות שזכו בתחרויות אזוריות. הקבוצות חולקו ל-4 בתים. בכל בית נערכו 14 סיבובים. על ניצחון במשחק הוענקו 2 נקודות ועל תיקו נקודה בודדת.

בסיום בתחרות בבתים 4 קבוצות עלו לשלב הכרעה שנערך בשטית נוקאוט עם משחק כפול. הקבוצה המנצחת עלתה לגביע ליברטדורס.

## אליפות מטרופוליטנו

### טבלת התחרות

## אליפות לאומית

### שלב הבתים
באליפות זו השתתפו 20 קבוצות שהגיעו מאליפות מטרופוליטנו ו-12 קבוצות שזכו בתחרויות אזוריות. הקבוצות חולקו ל-4 בתים. 

בסיום בתחרות בבתים הקבצה המנצחת מכל בית עלתה לשלב הכרעה. הקבוצה המנצחת עלתה לגביע ליברטדורס.

### שלב הנוקאאוט

## קישורים חיצוניים

* נתונים מפורטים מאתר rsssf

## הערות שוליים

קטגוריה:תחרויות כדורגל ב-1977
קטגוריה:עונות בליגת העל הארגנטינאית
ארמונות המלך לודוויג השני מבוואריה: נוישוונשטיין, לינדרהוף, שאכן והרנכימזה

**ארמונות המלך לודוויג השני מבוואריה: נוישוונשטיין, לינדרהוף, שאכן והרנכימזה** (בגרמנית: **Die Schlösser König Ludwigs II. von Bayern: Neuschwanstein, Linderhof, Schachen und Herrenchiemsee**) הוא אתר מורשת עולמית סדרתי של אונסק"ו הכולל ארבעה מבני טירה בדרום בוואריה שנבנו על ידי המלך לודוויג השני מבוואריה בין 1864 ל-1886. הטירות הוכרזו כאתר מורשת עולמי ב-2025.

אתר המורשת העולמית כולל את טירת נוישוונשטיין שב, את טירת הרנכימזה החדשה שב, את טירת לינדרהוף שברשות המקומית , ואת בית המלך בשאכן ליד גרמיש-פרטנקירכן. המבנים, שתוכננו לשמש כמקומות מסתור פרטיים ובריחה אל הדמיון, קיבלו השראה בין היתר מארמון ורסאי, אגדות עם גרמניות ואופרות של וגנר. הם שולבו בקפידה בתוך נופים טבעיים מרהיבים, וממחישים את הרוח של התנועה הרומנטית וה של התקופה, בשילוב סגנונות היסטוריציסטיים עם טכניקות בנייה של המאה ה-19.

הארמונות נפתחו לציבור הרחב זמן קצר לאחר מותו ב-1886 ומשמשים כיום כמוזיאונים והם עדיין אתרי מורשת תרבותית מרכזיים.

## רשימת המבנים

## קישורים חיצוניים

## הערות שוליים

קטגוריה:בוואריה: ארמונות
קטגוריה:בוואריה: מוזיאונים
מאדאם דה פומפדור (פרנסואה בושה)

**מאדאם דה פומפדור** הוא שמו של דיוקן אישה המתאר את מאדאם דה פומפדור. ציור השמן, שנעשה לפי הזמנה של לואי החמישה עשר, מלך צרפת, נוצר בשנת 1756 בידי הצייר הצרפתי פרנסואה בושה. היצירה מוצגת באולם 12 של הפינקוטק הישן במינכן, ומאז שנת 1971 היא מוצגת שם בהשאלה קבועה מקבוצת HVB.

הציור מתאר את מאדאם דה פומפדור (1721–1764), פילגשו של לואי החמישה עשר מצרפת, בהיותה בת 37, בארמון ורסאי היא לבושה בשמלה עשירה ורחבה, ויושבת בנוחות על ספת יום. סביבה נראים חפצים המאפיינים אותה: ספרים, תווי נגינה, רישומים, וחותם המדינה המונח על שולחן צד - כסמל להשפעתה הפוליטית. הנר הכבוי, השעון המוצב ברקע, והוורדים הפזורים על הרצפה, מרמזים על רעיון ה"ואניטאס" - ארעיות החיים. בתחתית הציור, משמאל, נראית כלבתה "מימי". הוורדים שעל הרצפה ועל השולחן משתלבים עם עיטורי שמלתה.

היצירה מציגה רגע שגרתי מחיי היום־יום של מאדאם דה פומפדור. היא מתארת את סביבתה הפיזית, את אורח חייה המפואר, ומבליטה את דמותה כאישה משכילה ובעלת זיקה לאמנויות.

מרבית הציור בוצע בסדנתו של האמן, ורק לצורך ציור פניה שימשה מאדאם דה פומפדור כמודל חיה.

מאדאם דה פומפדור צוירה יותר מעשרים פעמים בידי בני תקופתה; פרנסואה בושה צייר אותה במספר יצירות שונות.

## קישורים חיצוניים

## הערות שוליים

קטגוריה:דיוקנאות נשים
קטגוריה:ציורים מהמאה ה-18
קטגוריה:ציורי שמן
קטגוריה:כלבים באמנות
קטגוריה:ציורים בפינקוטק הישן
קטגוריה:פרנסואה בושה: ציורים
טאראס מיחאבקו

**טאראס ואסיליוביץ' מיחאבקו** (באוקראינית: **Тарас Васильович Михавко**; נולד ב-30 במאי 2005 בדוברוהוסטיב שבאוקראינה) הוא כדורגלן אוקראיני המשחק בעמדת הבלם בקבוצת דינמו קייב מליגת העל האוקראינית.

## קריירת מועדונים
מיחאבקו גדל במחלקות הנוער של סקאלה סטריי ולבוב. ב-21 במאי 2023 ערך את הופעת הבכורה שלו בקבוצה הבוגרת של לבוב, בהפסד 0–2 לרוך לבוב במסגרת המחזור ה-27 בליגת העל האוקראינית לעונת . בסך הכל ערך ארבע הופעות ליגה במדי המועדון.

ב-26 ביולי 2023 חתם בדינמו קייב מליגת העל האוקראינית.

## קריירה בין-לאומית
מיחאבקו היה חלק מסגל נבחרת אוקראינה עד גיל 21 בטורניר אליפות אירופה עד גיל 21 בשנת 2025, וערך שתי הופעות בטורניר.

## קישורים חיצוניים

## הערות שוליים

קטגוריה:כדורגלנים אוקראינים
קטגוריה:בלמי כדורגל אוקראינים
קטגוריה:כדורגלני לבוב
קטגוריה:כדורגלני דינמו קייב
קטגוריה:אוקראינים שנולדו ב-2005
מרטים פרננדש

**מרטים מוריירה מאוטיניו פרננדש** (בפורטוגזית: **Martim Moreira Moutinho Fernandes**; נולד ב-18 בינואר 2006 בוואלונגו שבפורטוגל) הוא כדורגלן פורטוגזי המשחק בעמדת המגן הימני בקבוצת פורטו מליגת העל הפורטוגלית.

## קריירת מועדונים
פרננדש גדל במחלקות הנוער של ואלונגואנסה ופורטו. ב-18 בינואר 2022, ביום הולדתו ה-16, חתם על חוזה מקצועני ראשון בפורטו. בשנת 2022 החל לשחק בקבוצת המילואים של המועדון.

ב-20 באוקטובר 2023 ערך את הופעת הבכורה שלו בקבוצה הראשונה של פורטו, בניצחון 2-0 על GD ילאר דה פרדיזש במסגרת הסיבוב השלישי של הגביע הפורטוגלי לעונת . ב-28 באפריל 2024 ערך את הופעת הבכורה שלו בליגת העל הפורטוגלית, בתיקו 2-2 נגד ספורטינג ליסבון במסגרת המחזור ה-31 לעונת 2023/2024, בו בישל גם שער. הוא ערך שלוש הופעות ליגה נוספות בעונה זו, ואף שיחק בניצחון 2-1 על ספורטינג ליסבון בגמר הגביע הפורטוגלי. בעונת 2024/2025 ערך 25 הופעות ליגה, ולאחריה ערך שלוש הופעות במסגרת גביע העולם למועדונים לשנת 2025.

## תארים
;פורטו
* הגביע הפורטוגלי (1): 2023/2024
* הסופר קאפ הפורטוגלי (1): 2024

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:כדורגלני פורטו
קטגוריה:פורטוגזים שנולדו ב-2006
מיקה חודטס

**מיקה מרסל חודטס** (בהולנדית: **Mika Marcel Godts**; נולד ב-7 ביוני 2005 בלוון שבבלגיה) הוא כדורגלן בלגי המשחק בעמדת קשר הכנף בקבוצת אייאקס מליגת העל ההולנדית ובנבחרת בלגיה.

## קריירת מועדונים
חודטס גדל במחלקות הנוער של אנדרלכט וראסינג גנק. בשנת 2022 החל לשחק בקבוצת המילואים של ראסינג גנק. ב-31 בינואר 2023 חתם באייאקס מליגת העל ההולנדית, והחל לשחק בקבוצת המילואים של המועדון. ב-9 באפריל ערך את הופעת הבכורה שלו בקבוצה הראשונה של המועדון, בניצחון 4–0 על פורטונה סיטארד במסגרת המחזור ה-28 בליגת העל ההולנדית לעונת 2022/2023.

## קריירה בינלאומית
ב-28 במרץ 2026 ערך חודטס בכורה בנבחרת בלגיה, בניצחון של בלגיה 5–2 על נבחרת ארצות הברית במסגרת משחק ידידות.

## קישורים חיצוניים

## הערות שוליים

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני אייאקס
קטגוריה:כדורגלני נבחרת בלגיה
קטגוריה:בלגים שנולדו ב-2005
שון לונגסטף

**שון דייוויד לונגסטף** (באנגלית: **Sean David Longstaff**; נולד ב-30 באוקטובר 1997) הוא כדורגלן אנגלי המשחק בעמדת הקשר בקבוצת לידס יונייטד מהפרמייר ליג.

## קריירה
לונגסטף החל את הקריירה שלו בקבוצת הנוער של ניוקאסל יונייטד. הוא עבר בהשאלה לקילמרנוק מהפרמייר ליג הסקוטית בינואר 2017 יחד עם קאלום רוברטס ופרדי וודמן. ביולי 2017 הוא הושאל לבלקפול מהליגה הראשונה באנגליה לעונת 18–2017 שם ערך 45 הופעות וכבש תשעה שערים.

שערו הראשון בקבוצה הבוגרת של ניוקאסל יונייטד היה ב-17 ביולי 2018, כאשר פתח בשער בניצחון 0–2 על סנט פטריק אתלטיק במשחק ידידות טרום העונה בריצ'מונד פארק. לונגסטף הרשים את המאמן רפא בניטז במשחק זה וזכה בחוזה לארבע שנים בנובמבר 2018. הוא ערך את הופעת הבכורה שלו במסגרת גביע הליגה בקבוצה הבוגרת נגד נוטינגהאם פורסט בסיבוב השני של מפעל זה באוגוסט 2018, לפני שערך את הופעת הבכורה שלו בפרמייר ליג כמחליף במחצית השנייה נגד ליברפול באנפילד בדצמבר שלאחר מכן. לונגסטף כבש את שערו הראשון במשחק חוזר בסיבוב השלישי של גביע ה-FA נגד בלקברן רוברס לפני שהציג הופעה בלתי נשכחת כשזכה בפנדל שהעניק לניוקאסל ניצחון 1–2 על האלופה מנצ'סטר סיטי בינואר 2019.

ב-26 בפברואר 2019, לונגסטף כבש את שערו הראשון בפרמייר ליג עבור ניוקאסל בניצחון 0–2 על ברנלי.

במרץ 2019, לונגסטף נעדר לשארית עונת 2018/2019 בעקבות פציעה ברצועה בברך.

ב-31 בינואר 2023 כבש צמד בניצחון 1–2 על סאות'המפטון בגומלין בחצי גמר גביע הליגה, שזיכה את ניוקאסל בהעפלה לגמר הראשון שלה מאז 1999.

ב-4 באוקטובר 2023, לונגסטף כבש את שערו הראשון בליגת האלופות בניצחון 1–4 על פריז סן ז'רמן בסנט ג'יימס פארק.

ב-16 במרץ 2025 לונגסטף הופיע כמחליף בגמר גביע הליגה 2025, כאשר ניוקאסל זכתה בגביע המקומי הגדול הראשון שלה מזה 70 שנה. לונגסטף כבש את הפנדל המנצח בדו-קרב הפנדלים בחוץ מול נוטינגהאם פורסט בסיבוב השני של הטורניר, כדי לסייע למועדון בדרכו לזכייה בגביע.

ב-18 ביולי 2025, לונגסטף חתם על חוזה ל-4 שנים בשווי 12 מיליון ליש"ט בתוספת פוטנציאל לתוספות עם לידס יונייטד מהפרמייר ליג, ובכך סיים את תקופתו הארוכה בניוקאסל יונייטד.

לונגסטף ערך את הופעת הבכורה במדי לידס ב-19 ביולי 2025 במשחק ידידות מול מנצ'סטר יונייטד שהתקיים בסטוקהולם, שהסתיים בתיקו 0-0. הוא עלה כמחליף במחצית השנייה.

## קישורים חיצוניים

קטגוריה:כדורגלנים אנגלים
קטגוריה:כדורגלני ניוקאסל יונייטד
קטגוריה:כדורגלני בלקפול
קטגוריה:כדורגלני לידס יונייטד
קטגוריה:כדורגלני קילמרנוק
עלייתה של מלכת שבא לספינה

**עלייתה של מלכת שבא לספינה** (בצרפתית: **L'Embarquement de la reine de Saba**) הוא ציור שמן מאת קלוד לורן, המוצג בגלריה הלאומית בלונדון. הציור חתום ונושא את התאריך 1648. ציור השמן הגדול על בד הוזמן על ידי פרדריק מוריס דה לה טור ד'אוברן, דוכס בויון, שהיה מפקד צבאו של האפיפיור. ההזמנה כללה גם את ציורו של קלוד "נוף עם נישואי יצחק ורבקה", אשר מוצג גם הוא כיום בגלריה הלאומית בלונדון. הציור מתאר את יציאתה של המלכה משבא לבקר את המלך שלמה בירושלים, כמתואר בפרק י' של ספר מלכים א'. נושא נפוץ יותר היה המפגש בין השניים, אך כאן בחר קלוד להציג את רגע ההפלגה. זהו אחד מתוך ציורים רבים של סצנות נמל שצייר. המלכה יוצאת מעיר בעלת מבנים קלאסיים, בעוד שמש הבוקר המוקדמת מאירה את הים, וספינות נטענות לקראת ההפלגה.

הקומפוזיציה מכוונת את עין הצופה אל קבוצת אנשים על מדרגות המבנה מימין, בנקודת המפגש שבין קו פרספקטיבה (המדרגות) לבין ציר אנכי מודגש (העמוד השמאלי של הפרונאוס). המלכה לבושה טוניקה ורודה, גלימה כחולה מלכותית וכתר זהב, והיא עומדת לעלות על סירה הממתינה לה כדי להעבירה אל האונייה – ייתכן שזו הספינה החבויה חלקית מאחורי העמודים שמשמאל, או זו הנמצאת הרחק בים, מעבר לנקודת המגוז של הקומפוזיציה.

הציור היה אחד מן היצירות הראשונות שנרכשו על ידי הגלריה הלאומית בשנת 1824, כחלק מקבוצה של חמישה ציורים מאת קלוד לורן שנקנו מאוסף ג'ון יוליוס אנגרשטיין. מספר הקטלוג של היצירה הוא NG14. ציור זה ויצירות דומות של קלוד שימשו השראה לצייר ויליאם טרנר ביצירת ציוריו *דידו בונה את קרתגו* ו*שקיעת האימפריה הקרתגית*. טרנר הוריש את ציוריו לאומה הבריטית בתנאי שיוצגו לצדם של זוג יצירותיו של קלוד.


קובץ:Turner Dido Building Carthage.jpg|**דידו בונה את קרתגו** מאת טרנר
קובץ:Claude Lorrain, The Mill.jpg|**נוף עם נישואי יצחק ורבקה** מאת קלוד, הגלריה הלאומית קלוד, הגלריה הלאומית
קובץ:Joseph Mallord William Turner - The Decline of the Carthaginian Empire - WGA23169.jpg|ויליאם טרנר "**שקיעת האימפריה הקרתגית"**


## קישורים חיצוניים

## הערות שוליים

קטגוריה:ספר מלכים
קטגוריה:ציורים ימיים
קטגוריה:מים באמנות
קטגוריה:הגלריה הלאומית (לונדון)
קטגוריה:ציורים מהמאה ה-17
קטגוריה:ציורי התנ"ך
ברק ויסברוד

**ברק ויסברוד** הוא שחקן פוקר ישראלי אשר זכה בצמיד אליפות העולם בפוקר.

## ביוגרפיה
ויסברוד מוכר בעיקר כשחקן אונליין ונצפה רבות משחק במשחקי הכסף הגבוהים ביותר, וב-2018 החל לשחק בטורנירי פוקר.

בקיץ 2019 זכה ב-4 טורנירים בלאס וגאס, ובניהם בצמיד אליפות העולם בפוקר כחלק משלישיית שחקנים בטורניר ה-Tag Team, ובפרס של כ-56 אלף דולר. באותו הקיץ זכה גם בטורניר בוונישיאן ובפרס של 100 אלף דולר.

ב-2022 החל להשתתף בטורנירים בעלי עלות כניסה גבוהים במיוחד, כשהחל להשתתף בטורנירים במסגרת סבב טריטון. שנה לאחר מכן נכנס לכסף בטורניר ה-High Roller במסגרת סבב הפוקר האירופי שהתקיים במונטה קרלו ולראשונה גם בטורניר בסבב טריטון. באותה השנה היה קרוב לזכייה בצמיד השני שלו, כאשר סיים במקומות השלישי והרביעי בטורנירים במסגרת אליפות העולם בפוקר.

נכון ליולי 2025, ויסברוד זכה בסך של כ-3.4 מיליון דולר מטורנירי פוקר, כשמתוכם כ-1.8 מיליון דולר בסבב אליפות העולם וכ-1.5 מיליון דולר בסבב טריטון.

### צמידי אליפות העולם בפוקר

## קישורים חיצוניים

## הערות שוליים

קטגוריה:שחקני פוקר ישראלים
קטגוריה:זוכי צמיד אליפות העולם בפוקר מישראל
קטגוריה:ישראלים שנולדו במאה ה-20
יעקב אראר

**יעקב אראר** (5 באוקטובר 1938–31 ביולי 2014; התרח"ץ, ד' באב ה' תשע"ד) היה הרב הראשי של יוון בשנים 1964–2014. התגורר באתונה והנהיג את קהילת יהודי אתונה.

## ביוגרפיה
אראר נולד ערב פרוץ מלחמת העולם השנייה, בקהילה היהודית בעיר לאריסה. כשהיה כבן שלוש פלשו הגרמנים ובני בריתם האיטלקים ליוון והחלה שואת יהודי יוון. רוב קהילת יהודי סלוניקי נרצחו באושוויץ אך החלקים שהיו תחת הכיבוש האיטלקי ביניהם אתונה ולאריסה סבלו פחות עד שנכנעו לגרמנים ב-1943. עם הוריו נדד בהרים ובכפרים והסתתר בפני הנאצים. עם תום מלחמת העולם השנייה חזרו להתגורר בעיר לאריסה.

אראר חלם על לימודי רפואה, אך בגלל מחסור כלכלי של הוריו החליט לנסוע לבית המדרש הרבני של צרפת, לשם נסע במלגת לימודים ומחיה של חמש שנים. הלימודים שילבו הסמכה רבנית ולימודים כלליים. עם חופשת בין הזמנים הראשונה שלו מבית המדרש נסע לשווייץ, שם התארח בישיבה של הרב משה בוצ'קו, שם גם פגש את הרב הראשי לישראל הרב הרצוג, מפגשים שהשפיעו עליו רבות. עם תום תקופת לימודיו בצרפת הגיע לישראל לשנת לימודים בישיבת באר יעקב. בישיבה נקשר במיוחד למשגיח הרוחני, הרב שלמה וולבה, שהפך עבורו לדמות מדריכה ומכוונת. בשנת תשכ"ב (1961) קיבל סמיכה לרבנות מרבה הראשי של צרפת, הרב יעקב קפלן. במהלך לימודיו בצרפת הכיר את הרב שלמה אבינר עמו היה בקשר שנים רבות.

עם שובו ליוון, לאחר הסמכתו, החל לעבוד כרב נודד מטעם הג'וינט בקהילות היהודיות השונות ביוון. באותה תקופה חלתה אחותו ושהתה בבית חולים באתונה מה שגרם לו להישאר בעיר הבירה, שם הייתה הקהילה המרכזית של יהדות יוון. באתונה החל לעבוד בהוראה בבית ספר יהודי של הג'וינט. הוא החל לעבוד לצד הרב יצחק גבאי, שהגיע מברצלונה, לאחר מותו של הרב הראשי של יוון אליהו ברזילי. בתחילה שימש כמוהל ושוחט ולאחר שזה עזב החליפו ב-1964, בגיל 26, כרב הראשי של אתונה ובפועל הרב הראשי של יוון כולה. מרבית יהדות יוון, כ-3,000 יהודים, התגוררה באתונה, כ-1,000 בסלוניקי ועוד כ-1,000 מפוזרים בכפרים ואיים ברחבי יוון.

את תפקידו מילא כ-50 שנה עד שבשנת 2011, בעקבות התקף לב שעבר, עלה יחד עם אשתו שולמית לישראל, כאן גרו שניים מארבעת ילדיו. בישראל התגורר בשכונת קריית משה בירושלים.

## חיים אישיים
אשתו, שולמית, גדלה בצרפת להורים יהודים יוצאי רומניה אשר עברו לצרפת לפני מלחמת העולם השנייה. במהלך מלחמת העולם השנייה גדלה בפנימיה קתולית אך עם תום המלחמה הגיעה לתנועת בני עקיבא וחזרה ליהדותה. ב-1960 עלתה לישראל והתגוררה בקיבוץ שדה אליהו. ב-1961 היא נקראה לחזור לצרפת כי אחד מבני משפחתה חלה, שם פגשה את בעלה לעתיד, הם נישאו ועברו להתגורר ביוון. נפטרה ב-2020.

בתו לאה עלתה לישראל ב-1987, היא נישאה לארכיטקט נתנאל חזיזה.

אראר נפטר ב-2014 ונקבר בישראל על פי בקשתו.

## קישורים חיצוניים
* **[https://rce.eu.com/wp-content/uploads/2019/07/25122007204038-1.pdf יוונים עלי נקבצו]**, ראיון של הרב יעקב אראר עם "הנעשה והנשמע", גיליון 24, דצמבר 2007

## הערות שוליים

קטגוריה:ויקיפדיה: ביקורת עמיתים - אישים
קטגוריה:רבנים יוונים
קטגוריה:יהדות יוון
קטגוריה:יוונים שנולדו ב-1938
קטגוריה:נפטרים ב-2014
הלחמה

**הלחמה** (אינוך) היא שיטת חיבור בין שתי מתכות בעזרת מתכת נוספת אל-ברזלית, הנקראת חומר לַחַם, והיא בעלת נקודת התכה נמוכה מזו של מתכות הבסיס ובעלת הרכב כימי שונה.

מבחינים בין **הלחמה רכה** (Soldering), שבה משתמשים בחומר לַחַם שנקודת ההתכה שלו נמוכה מ-450 מעלות צלזיוס, ל**הלחמה קשה** (Brazing), שבה נקודת ההתכה של חומר הלחם גבוהה מ-450  מעלות צלזיוס.
הלחמה קשה

ממוזער|שמאל|220px|תרגול הלחמה קשה
**הלחמה קשה** היא תהליך חיבור מתכת שבו שני פריטי מתכת או יותר מחוברים על ידי התכה והכנסת מתכת מילוי לתוך החיבור, כאשר למתכת המילוי נקודת התכה נמוכה יותר מאשר למתכות הבסיס.

במהלך תהליך ההלחמה הקשה, מוכנסת מתכת המילוי לתוך המרווח שבין מתכות הבסיס הצמודות זו לזו באמצעות פעולה נימית. זאת באמצעות, העלאת טמפרטורת מתכת המילוי מעט מעל טמפרטורת ההיתוך שלה כשהיא מוגנת על ידי אטמוספירה מתאימה, בדרך כלל תלחים. לאחר מכן היא זורמת מעל מתכת הבסיס (בתהליך המכונה הרטבה) ולאחר מכן מקוררת כדי לחבר את חלקי העבודה יחד.

הלחמה קשה שונה מריתוך בכך שהיא אינה כרוכה בהתכת מתכות הבסיס. בריתוך, חלקי מתכת הבסיס מותכים  יחד ללא מתכת מילוי נוספת.

הלחמה קשה שונה מהלחמה רכה בכך שהיא משתמשת בטמפרטורה גבוהה יותר ובחלקי מתכת צמודים הרבה יותר. עקרון החיבור עם מתכת מילוי זהה, אך בהלחמה רכה יש הרכב ספציפי ונקודת התכה נמוכה יותר המאפשרים עבודה על רכיבים עדינים כמו אלקטרוניקה עם תגובה מטלורגית מינימלית. החיבורים בתהליך הלחמה רכה חלשים יותר.

הלחמה קשה מחברת את אותן מתכות או מתכות שונות בחוזק ניכר.

## ראו גם
* הלחמה רכה

## קישורים חיצוניים

## לקריאה נוספת

## הערות שוליים

קטגוריה:הלחמה
קטגוריה:עיבוד מתכת
קטגוריה:שיטות חיבור
קטגוריה:מיומנויות
ראיין פלמינגו

**ראיין פלמינגו** (בהולנדית: **Ryan Flamingo**; נולד ב-31 בדצמבר 2002 בבלאריקום שבהולנד) הוא כדורגלן הולנדי המשחק בעמדת הבלם בקבוצת פ.ס.וו. איינדהובן מליגת העל ההולנדית.

## קריירת מועדונים
פלמינגו נולד בהולנד למשפחה ממוצא סורינאמי ואינדונזי. פלמינגו גדל במחלקות הנוער של BFC בוסום, אלמיירה סיטי וססואולו. בחודש יולי 2022 הושאל למשך עונת 2022/2023 לוויטסה ארנהם מליגת העל ההולנדית. ב-7 באוגוסט ערך את הופעת הבכורה שלו במועדון, בהפסד 2–5 לפיינורד במסגרת המחזור הראשון בליגה. ב-27 באוגוסט הבקיע את שער הבכורה שלו במועדון, בתיקו 2-2 נגד ואלבייק במסגרת המחזור הרביעי בליגה. הוא ערך 33 הופעות ליגה במדי המועדון במהלך תקופת ההשאלה, בהן הבקיע שלושה שערים. ב-18 באוגוסט 2023 הושאל לאוטרכט מליגת העל ההולנדית למשך עונת 2023/2024. ב-27 באוגוסט ערך את הופעת הבכורה שלו במועדון, בהפסד 0–1 לזוולה במסגרת המחזור השלישי בליגה. ב-3 בספטמבר הבקיע את שער הבכורה שלו במועדון, בהפסד 1–5 לפיינורד במסגרת המחזור הרביעי בליגה. בסך הכל ערך 34 הופעות ליגה במדי המועדון במהלך תקופת ההשאלה, בהן הבקיע שלושה שערים.

ב-8 ביולי 2024 חתם על חוזה לחמש שנים בפ.ס.וו. איינדהובן מליגת העל ההולנדית. ב-4 באוגוסט ערך את הופעת הבכורה שלו במועדון, בהפסד לפיינורד במסגרת מגן יוהאן קרויף. ב-10 באוגוסט ערך את הופעת הבכורה שלו בליגה במדי המועדון, בניצחון 1–5 על ואלבייק במסגרת המחזור הראשון לעונת 2024/2025. ב-17 בספטמבר ערך את הופעת הבכורה שלו בליגת האלופות, בהפסד 1–3 ליובנטוס במסגרת שלב הבתים לעונת 2024/2025. ב-5 בנובמבר הבקיע את שער הבכורה שלו במועדון, בניצחון 0–4 על ז'ירונה במסגרת שלב הבתים של ליגת האלופות. הוא הבקיע שערים גם בניצחון 2–3 על הכוכב האדום בלגרד בשלב הבתים ובניצחון 1–3 על יובנטוס במסגרת שלב הפלייאוף. הוא ערך 34 הופעות ליגה במדי המועדון בעונת 2024/2025, והוסיף 11 הופעות במסגרת ליגת האלופות.

## קריירה בין-לאומית
פלמינגו נכלל בסגל נבחרת הולנד עד גיל 21 לטורניר אליפות אירופה עד גיל 21 לשנת 2025, וערך חמש הופעות בטורניר.

## תארים
;פ.ס.וו. איינדהובן
* אליפות הולנד: 2024/2025
* מגן יוהאן קרויף: 2025

## קישורים חיצוניים

## הערות שוליים

קטגוריה:כדורגלנים הולנדים
קטגוריה:בלמי כדורגל הולנדים
קטגוריה:כדורגלני ססואולו
קטגוריה:כדורגלני ויטסה ארנהם
קטגוריה:כדורגלני אוטרכט
קטגוריה:כדורגלני פ.ס.וו. איינדהובן
קטגוריה:הולנדים שנולדו ב-2002
ריצ'רד ריוס

**ריצ'רד ריוס מונטויה** (בספרדית: **Richard Ríos Montoya**; נולד ב-2 ביוני 2000 בווגאצ'י שבקולומביה) הוא כדורגלן קולומביאני המשחק בעמדת הקשר האחורי בקבוצת בנפיקה ליסבון ובנבחרת קולומביה.

## קריירת מועדונים
ריוס גדל במחלקת הנוער של פלמנגו. בשנת 2020 החל לשחק בקבוצה הבוגרת של המועדון במסגרת ליגת העל הברזילאית, וב-21 ביוני 2021 האריך את חוזהו בפלמנגו עד לחודש דצמבר 2023 והושאל למסטלאן מליגת העל המקסיקנית. בחודש ספטמבר 2021 הוא נפצע, ולא חזר לפעילות עד חודש אפריל 2022. בחודש מאי, לאחר תקופת ההשאלה, חזר לפלמנגו.

ב-4 באוגוסט 2022 חתם ריוס בגוארני מליגת המשנה הברזילאית עד לחודש דצמבר 2023. ב-28 במרץ 2023 חתם בפלמיירס מליגת העל הברזילאית עד לסוף שנת 2025.

ב-22 ביולי 2025 חתם לחמש שנים בבנפיקה ליסבון מליגת העל הפורטוגלית.

## קריירה בין-לאומית
ב-12 באוקטובר 2023 ערך ריוס את הופעת הבכורה שלו בנבחרת קולומביה, בתיקו 2-2 נגד נבחרת אורוגוואי במסגרת מוקדמות מונדיאל 2026. ב-8 ביוני 2024 הבקיע את שער הבכורה שלו בנבחרת, בניצחון 1–5 על נבחרת ארצות הברית במשחק ידידות.

נכלל בסגל הנבחרת לטורניר קופה אמריקה 2024, וערך שש הופעות בטורניר, כולל בהפסד 0–1 לנבחרת ארגנטינה בגמר.

## קישורים חיצוניים

## הערות שוליים

קטגוריה:כדורגלנים קולומביאנים
קטגוריה:קשרי כדורגל קולומביאנים
קטגוריה:כדורגלני פלמנגו
קטגוריה:כדורגלני גוארני
קטגוריה:כדורגלני פלמיירס
קטגוריה:כדורגלני נבחרת קולומביה
קטגוריה:כדורגלני קופה אמריקה 2024
קטגוריה:כדורגלני בנפיקה ליסבון
קטגוריה:קולומביאנים שנולדו ב-2000
מארק פוביל

**מארק פּוּבִּיל פאז'ס** (בקטלאנית: **Marc Pubill Pagès**; נולד ב-20 ביוני 2002 בטראסה שבספרד) הוא כדורגלן ספרדי המשחק בעמדת המגן הימני בקבוצת אתלטיקו מדריד מהלה ליגה.

## קריירת מועדונים
פוביל גדל במחלקות הנוער של מנרסה, אספניול, ז'ימנסטיק מנרסה ולבאנטה. בשנת 2020 החל לשחק בקבוצת המילואים של לבאנטה. הוא ערך 39 הופעות ליגה במדי הקבוצה הראשונה של לבאנטה במסגרת לה ליגה והליגה הספרדית השנייה, בהן הבקיע שער אחד.

ב-9 באוגוסט 2023 חתם על חוזה לשש שנים באלמריה מלה ליגה. בתום עונת 2023/2024 ירד המועדון לליגה הספרדית השנייה.

## קריירה בין-לאומית
פוביל נכלל בסגל הנבחרת האולימפית של ספרד לטורניר הכדורגל באולימפיאדת פריז (2024), וערך חמש הופעות בטורניר. הוא שיחק בניצחון 5-3 על הנבחרת האולימפית של צרפת בגמר הטורניר, שזיכה את נבחרתו במדליית זהב.

הוא נכלל בסגל נבחרת ספרד עד גיל 21 לטורניר אליפות אירופה עד גיל 21 בשנת 2025, וערך ארבע הופעות בטורניר, בהן הבקיע שער אחד.

## תארים
;הנבחרת האולימפית של ספרד
* מדליית זהב במשחקים האולימפיים (1): פריז 2024

## קישורים חיצוניים

## הערות שוליים

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני לבאנטה
קטגוריה:כדורגלני אלמריה
קטגוריה:כדורגלני אתלטיקו מדריד
קטגוריה:כדורגלנים ספרדים באולימפיאדת פריז (2024)
קטגוריה:ספרדים שנולדו ב-2002